lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv nl fr en es lv lv lv lv lv lv lv lv lv lv lv lv lv es lv lv lv lv lv lv lv lv nl lv lt lv en nl gl lv lv lv lv lv lv de es lv nl en lv nl en lv nl en lv nl en eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Jelgavas tehnikumā sācies 30 stundu izaicinājums – no biznesa idejas līdz gatavam produktam – ZZ.lv
Vārda dienas svin: Elza, Ilizana
andra.ozola@zz.lv - 29.04.2022 - 15:31
Jelgavas tehnikumā šodien sācies jauniešu uzņēmējspēju un jaunrades hakatons “Biznesa nakts 2022”. Vidusskolēni un profesionālo skolu audzēkņi 30 stundu laikā apgūs jaunas zināšanas, aizstāvēs savas biznesa idejas, radīs produkta prototipus un prezentēs tos ekspertiem. Trīs potenciālāko ideju autoru komandas katra saņems 300 eiro naudas balvu, informē Jelgavas pašvaldības Sabiedrisko attiecību pārvaldē.
Šī ir jau trešā “Biznesa nakts” Jelgavā, un šogad tā pulcē 62 jauniešus no mūsu pilsētas skolām – Jelgavas Valsts ģimnāzijas, Jelgavas Spīdolas Valsts ģimnāzijas, Jelgavas 4. vidusskolas, Jelgavas Amatu vidusskolas, Jelgavas tehnikuma, Jelgavas Mūzikas vidusskolas –, Ozolnieku vidusskolas, Jaunjelgavas vidusskolas, Salas vidusskolas, Jēkabpils Agrobiznesa koledžas un Aknīstes vidusskolas.
Pēc iepazīšanās aktivitātes jaunieši uzklausīja uzņēmēju pieredzes stāstus, iesaistījās ideju ģenerēšanas darbnīcā, bet pēcpusdienā paredzētas apmācības par biznesa modelēšanu un prototipēšanu. Balsojot jaunieši noteiks labākās idejas, kuras attīstīs līdz gatavam produktam, lai jau šovakar komandās sāktu darbu pie biznesa ideju skicēm, sava biznesa plāna un produkta prototipa izstrādes, ko rīt prezentēs žūrijai. Jauniešu uzdevums būs pārliecināt ekspertus, ka tieši viņu idejai ir lielākais biznesa potenciāls un tā pelnījusi uzvaru. Trīs komandas, kurām tas izdosies visveiksmīgāk, saņems naudas balvu 300 eiro apmērā, ko nodrošina Zemgales uzņēmēji.
Pirms nopietnā darba cēliena jauniešus uzmundrināja Jelgavas domes priekšsēdētājs Andris Rāviņš, atgādinot par trim nozīmīgākajām lietām ceļā uz rezultātu: “Iegaumējiet, ka pats svarīgākais ir radošums, kritiskā domāšana un darbs komandā. Tas ir pamats veiksmīgam rezultātam. Lai top izcilas idejas un prieks, ka esat kaut ko radījuši, motivē jūs darboties arī turpmāk.” Jāņa Bisenieka fonda valdes priekšsēdētāja Rita Vectirāne atzina, ka gaisā jau ir jūtama ideju sprakšķēšana, un jauniešiem vēlēja izdošanos šajā 30 stundu izaicinājumā.
Saturs turpināsies pēc reklāmas.
Iegūt jaunus kontaktus un zināšanas, izaicināt sevi, radīt jaunas idejas – tās ir dažas lietas, ko uzrunātie jaunieši sagaida no “Biznesa nakts”. Visiem dalībniekiem šī ir pirmā tāda pasākuma pieredze, tāpēc nezināmā esot daudz, bet viņi pārliecināti, ka būs tikai ieguvēji.
“Mūsuprāt, šī ir kolosāla iespēja gūt jaunu pieredzi un zināšanas. Nekad nevari zināt, kas dzīvē noderēs, un katrs šāds pasākums tikai bagātina, tāpēc iespējas ir jāizmanto,” pārliecināta Katrina un Diāna, kuras Jelgavas tehnikumā mācās par klientu apkalpošanas speciālistēm un Biznesa naktī piedalās pirmo reizi. Viņas grib uzzināt ko vairāk par finanšu plānošanu un uzlabot prezentācijas prasmes, lai justos drošāk publikas priekšā.
“Man jau kādu laiku padomā ir biznesa ideja, ko gribu attīstīt pēc skolas beigšanas. Šī, manuprāt, ir īstā vieta, kur uzkrāt pieredzi, lai zinātu, ar ko sākt un kā no idejas tikt līdz gatavam produktam. Man ļoti vērtīgas šķiet tieši tikšanās ar mentoriem, reāliem uzņēmējiem,” saka Dāniels no Salas vidusskolas. Ar viņu kopā “Biznesa naktī” piedalās vēl pieci skolasbiedri.
Saturs turpināsies pēc reklāmas.
“Biznesa nakti” organizē Jāņa Bisenieka fonds sadarbībā ar Zemgales plānošanas reģionu. Šis projekts tiek īstenots ar Eiropas Ekonomikas zonas un Norvēģijas grantu finansiālo atbalstu. Ar finansējumu balvu fondam un pasākuma norisei piedalās arī Jelgavas uzņēmēji.
Ekonomika Jauniešiem Jelgavā Uzņēmējdarbība
Lai 2023. gadā saņemtu eko – shēmas atbalstu, par augsnes apstrādes metodi jāinformē LAD
NVA piedāvā bezmaksas konsultācijas darba devējiem, kuri nodarbina vai plāno nodarbināt cilvēkus ar invaliditāti
Latvijā darbojas 220 sociālie uzņēmumi
Šogad darbā iekārtojušies teju 44 000 bezdarbnieku
Oktobrī notiks lauksaimniecības un mežsaimniecības tehnikas izstāde
Jelgavas pašvaldības grantu programmai pieteikušies 39 uzņēmumi
Lai komentētu, jums jāpiesakās sistēmā.
Daniils Bulajevs un Liepājas Simfoniskais orķestris
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.